रामनाथ कोविंद ने राष्‍ट्रपति चुनाव के लिए भरा पर्चा, कहा - जबसे राज्यपाल बना मेरा कोई दल नहीं  
मुरली मनोहर जोशी और लालकृष्ण आडवाणी भी थे मौजूद
कोविंद का राष्ट्रपति बनना तय माना जा रहा है
योगी और वसुंधरा समेत कई राज्यों के सीएम थे मौजूद
एनडीए के साथ-साथ जेडीयू, टीआरएस, बीजेडी जैसे दलों ने उन्हें समर्थन का ऐलान किया है. ऐसे में कोविंद को 61 फीसदी से भी ज्यादा वोट मिलने की उम्मीद है, क्योंकि अकेले एनडीए का वोट प्रतिशत ही 48.6 फीसदी है. नामांकन के मौके पर समर्थन देने वाले तमिलनाडु के सीएम पलनीसामी, तेलंगाना के सीएम के चंद्रशेखर राव, आंध्र प्रदेश के सीएम चंद्रबाबू नायडू और ओडिशा के मंत्री सूर्य नारायण पात्रो भी मौजूद थे.